Publication: Magyar Közlöny
Issue: MK-2009-88 (Year: 2009, Number: 88)
Era: 2004-2010
Section: (7) A külföldi bizonyítványok és oklevelek elismerésérõl szóló 2001. évi C. törvény 41. §-a helyébe a következõ
Paragraph Index: 1783

„41. § (1) A szolgáltatásnyújtó a Kormány rendeletében meghatározott, népegészségügyi vagy a szolgáltatás igénybe vevõjének vagy más személyeknek az életét, testi épségét érintõ kockázatokat magában hordozó szabályozott szakma gyakorlását – ide nem értve a IX. Fejezet hatálya alá tartozó szabályozott szakmát – csak azt követõen kezdheti meg, hogy azt az elõzetes ellenõrzést végzõ hatóság a 40. § szerinti bejelentés alapján a Magyar Köztársaság területén való, határon átnyúló szolgáltatási tevékenysége elsõ alkalommal való megkezdése elõtt a szolgáltatásnyújtó szakmai képesítésének ellenõrzését követõen engedélyezi (elõzetes ellenõrzés). Az elõzetes ellenõrzés során a hatóság csak azt vizsgálhatja – a feltétlenül szükséges mértékben –, hogy a szolgáltatásnyújtó szakmai felkészültsége megfelelõ-e annak elkerülésére, hogy a szolgáltatás igénybe vevõje vagy más személy életét, testi épségét súlyos károsodás vagy sérelem érje.

Source: https://magyarkozlony.hu/hivatalos-lapok/804991dde752802b3bfa2191b1b4be899ea80080/dokumentumok/0b0880e65cec7e819b63e9af225242724a9e28de/letoltes